Над 1600 добруджанци декларират пред НАП доходи от наем :: Добруджа :: Добруджанска Tрибуна
Над 1600 добруджанци декларират пред НАП доходи от наем
Размер на шрифта: a | a | a 19:14 11 февруари 2016
Над 1 600 добруджанци са декларирали през данъчната кампания на 2015 година пред Националната агенция за приходите (НАП), че са получили доходи от отдаване на помещения под наем. Гражданите, които са отдавали помещения под наем през миналата година на други хора, трябва да декларират доходите си пред приходната агенция до 3 май 2016-а. При подаването на годишната декларация наемодателите попълват приложение № 4, което е неразделна част от годишната данъчна декларация. Гражданите с 50 и над 50 на сто намалена работоспособност, който отдават помещения под наем, дължат авансов данък, едва когато получаваната през годината от тях сума надхвърли 7 920 лв. от всички източници на доходи.
Наемодателите, които подадат декларациите си по електронен път до 31 март 2016 г., могат да ползват и 5% отстъпка върху данъка за довнасяне по годишната данъчна декларация. Допълнително условие е и да нямат подлежащи на принудително изпълнение публични задължения към момента на подаване на декларацията, както и да внесат целия размер на данъка за довнасяне в срок до 3 май. От НАП Добрич напомнят на даващите помещения под наем, че и през тази година трябва да подават декларация по чл. 55 от ЗДДФЛ /образец 4001/ и да внасят авансово дължимия данък всяко тримесечие, с изключение на четвъртото тримесечие, тъй като за него не се дължи авансов данък. Дължимият авансов данък е в размер на 10 на сто, като законът е предвидил данъчната основа да се намалява с 10 % нормативно признати разходи. Повече информация за попълване на декларациите и плащане на данъци отдаващите помещения под наем могат да получат на телефона за информация на НАП 0700 18 700 на цената на един разговор. ДТ
Етикети: авансов данък, годишната данъчна, годишната данъчна декларация, данъка, декларациите, нап, под наем, помещения под, размер
точки лек автомобил след като деца община град място жълто зелените балчик добричлии Добричка област проекта Варна зала генерал тошево развитие децата група споразумение част община Добрич тази година страната каварна септември българия добрич Албена добруджа кръг
22881 Видяна | 0 Коментари